 

  **REPUBLIKA HRVATSKA**

![[Velika Kopanica]]() **BRODSKO – POSAVSKA ŽUPANIJA**

 **OPĆINA VELIKA KOPANICA**

 **Općinski načelnik**

KLASA: 024-01/24-01/10

URBROJ: 2178-12-01-24-1

Velika Kopanica, 19. veljače 2024.g.

Na temelju članka 15. Odluke o općinskim porezima Općine Velika Kopanica („Službeni vjesnik Brodsko – posavske županije“ broj 19/17, 27/19 i 36/23) i članka 48. Statuta Općine Velika Kopanica („Službeni vjesnik Brodsko-posavske županije” broj 4/20, 11/21 i 31/23), Općinski načelnik dana 19. veljače 2024. godine donosi

**ODLUKU**

**o raspisivanju javnog natječaja za davanje u zakup javne površine u vlasništvu Općine Velike Kopanica**

**Članak 1.**

1. Raspisuje se javni natječaj za davanje u zakup dijela javne površine u vlasništvu Općine Velika Kopanica za postavljanje zabavnog povodom obilježavanja crkvenog goda u Velikoj Kopanici.
2. Dio javne površine koja se daje u zakup, odnosi se na k.č.br. 328/2, k.o. Velika Kopanica, u naravi Ulica Lađanik (asfaltirani plato uz prostorije Općine Velika Kopanica – površine 500,00 m2).

**Članak 2.**

1. Namjena zakupa javne površine iz članka I. ove Odluke je za postavljanje zabavnog parka u vremenu od obilježavanja Crkvenog goda u Velikoj Kopanici na datume 25. i 26. svibnja 2024. godine.

**Članak 3.**

1. Iznos zakupnine javne površine po metru kvadratnom iznosi 0,66 eura na dan za postavljanje cirkusa, luna parkova i drugih zabavnih radnji.
2. Početni iznos zakupa za zakup javne površine iz članka 1. za vrijeme iz članka 2. ove Odluke iznosi 660,00 eura.
3. Jamčevina iznosi 100,00 eura.

**Članak 4.**

1. Poslovni prostor iz članka 1. ove Odluke dat će se u zakup putem javnog natječaja.
2. Tekst natječaja nalazi se u prilogu ove odluke i njezin je sastavni dio.
3. Natječaj će se objaviti na oglasnoj ploči i internet stranici Općine Velike.

**Članak 5.**

1. Rok za dostavu ponuda za zakup prostora iz članka 1. ove Odluke je osam (8) dana od dana objave javnog natječaja na Internet stranicama Općine Velika Kopanica

**Članak 6.**

(1) Povjerenstvo za provođenje natječaja iz članka l . ove Odluke, imenuju se:

1. Blaženka Radičević,

2. Tomislav Jagić,

3. Matija Olić.

**Članak 7.**

1. Ova Odluka stupa na snagu danom donošenja.

**OPĆINSKI NAČELNIK**

**OPĆINE VELIKA KOPANICA**

OPĆINSKI NAČELNIK

**Ivan Meteš, dipl.ing.preh.tehn.**